Actinodium

Ti Actinodium ket ti henero ti botaniko a pamilia ti Myrtaceae, a naipalawag a kas maysa a henero idi 1836.Schauer, Johannes Conrad. 1836.  Linnaea 10: 311  iti LatinTropicos, Actinodium Schauer Iti agdama, daytoy ket aglaon laeng iti maysa a mabigbigan a sebbangan, ti Actinodium cunninghamii, nga endemiko iti Akinlaud nga Australia.Kew World Checklist of Selected Plant FamiliesGovaerts, R., Sobral, N., Ashton, P., Barrie, F., Holst, B.K., Landrum, L.L., Matsumoto, K., Fernanda Mazine, F., Nic Lughadha, E., Proença, C. & al. (2008). World Checklist of Myrtaceae: 1-455. Kew Publishing, Royal Botanic Gardens, Kew. Ilista ti Florabase daytoy a sebbangan, iti nalawlawa a pannakaiwarwaras iti  Akinlaud nga Australia, iti pay sabali, dagiti di nanaganan a sebbangan kadagiti rehion iti daya ti Albany.

Ti kadawyan a nagan iti Ingles iti Albany daisy, ket mangibaga iti pannakaiwarwarasna iti Abagatan a laud nga Australia, a mabirukan iti akin-uneg a daga manipud iti akin-abagatan nga aplaya iti asideg ti Albany ken iti Tantanap ti Esperance aginggana iti Karayan Fitzgerald. Ti ulo ti sabong, iti agarup a 40 mm iti kaakaba, ket buklen ti kompakto a maraderosas a sabsabong a palikmutan babaen ti puraw a paraigid ti di maitlogan nga immatiddog sabsabong; agparang dagitoy iti baetan ti Agosto ken Nobiembre. Dagiti nota iti panangimuyong ket iyasping daytoy iti asideg a pannakaikabagianna iti  Darwinia, ken saan unay nga adu a maparang-ay a kas maysa a mula iti hardin, ti naballigi a propagasion ket magun-ud manipud kadagiti ungel. Ti ababa a bassit a mula, a saan a nataytayag ngem 0.5 a metro, ket addaan iti ungkay a mangpetpet kadagiti bulong ken mapasamak kadagiti nadarat a nabasa a lugar; ken isu nga ammo iti Ingles a kas swamp daisy.

Ti espesipiko nga epiteta ket mangipalagip ken ni Allan Cunningham. Naipalawag ti sebbangan idi 1836 babaen ni Johannes Conrad Schauer. Naikitikit iti maysa a ladawan para iti Selio ti Australia idi 1985.

 Dagiti nagibasaran 

Kategoria:Myrtaceae